Skyfall (daina)

„Skyfall“ – britų atlikėjos ir dainų kūrėjos Adele daina bei pagrindinis 23-iojo „Eon Productions“ Džeimso Bondo filmo „007 Operacija „Skyfall““ garso takelis. Įrašo autorė yra Adele, prodiuseris – Paul Epworth, taip pat grojo J. A. C. Redford vadovaujamas orkestras. „Skyfall“ buvo išleista 2012 m. spalio 5 d., kaip „Pasaulinės Džeimso Bondo dienos“ dalis, švenčiant 50-ąją pirmojo Džeimso Bondo filmo „Daktaras No“ sukaktį. Šiuo metu daina yra nominuota Auksinio gaublio apdovanojimui nominacijoje „geriausia originali daina“ bei Oskaro apdovanojimui tuo pačiu pavadinimu. Ši daina yra pirmasis Džeimso Bondo garso takelis nuo 1982 m. „For Your Eyes Only“, nominuotas Akademijos apdovanojimui.

 Istorija 
Pirmą kartą Adele paminėjo įrašą kaip „ypatingą projektą“ 2012 m. rugsėjo mėn. per interviu „The Jonathan Ross Show“ laidoje. Tai sukėlė spėliones žiniasklaidoje, kad ji įrašys filmo pagrindinį garso takelį. Jį 2012 m. balandį NRJ radijui pranešė, kad iki 2012 m. pabaigos bus išleistas naujas jos singlas, bet jis nebus iš jos naujojo albumo. Gandai vėl pradėjo plisti po to, kai rugsėjį Adele keletą kartų buvo pastebėta studijoje „Abbey Road“, kurioje Thomas Newman įrašinėjo 007 Operacija „Skyfall“ muziką.

Sklido gandai, kad daina turėjo vadintis „Let the Sky Fall“, o 2012 m. rugsėjį OneRepublic vokalistas Ryan Tedder paskelbė žinutę savo Twitter socialiniame puslapyje, kurioje tvirtino esą jis girdėjo pagrindinį garso takelį ir jis buvo „geriausias pagrindinis Džeimso Bondo garso takelis jo gyvenime“. Adele reklamos agentas Paul Moss paminėjo dainą savo Twitter puslapyje. Abu jie vėliau savo žinutes ištrynė. Informacija apie singlo viršelį nutekėjo internetu (pats singlo viršelis taip pat), tačiau oficialiai Adele indėlis į filmą nebuvo patvirtintas iki spalio 1 d.

 Kompozicija 
Adele sutikus atlikti pagrindinį garso takelį filmui, ji pakvietė Paul Epworth būti dainos bendraautoriumi bei jos prodiuseriu. Daina buvo įrašyta studijoje „Abbey Road Studios“ Londone, jai grojo 77 instrumentų orkestras, diriguojamas J. A. C. Redford. Kai buvo paskelbta, jog Adele atliks pagrindinį garso takelį, ji prisipažino, kad, kai tik ji pradėjo dalyvauti projekte, baiminosi dėl jo, nes įrašant garso takelį Džeimso bondo filmui jaučiamas didelis spaudimas. Perskaičiusi scenarijų Adele atsirado entuziazmas ir pagrindinio garso takelio idėjos pradėjo įgauti formą: dainos žodžiai atspindėjo filmo atpasakojimą, o ne perpaustą romantiką. Diskusijose Paul Epworth apibūdino Mončio Normano Džeimso Bondo garso takelio įtraukimą harmonijose ir akorduose kaip sąmoningą sprendimą. P. Epworth sakė, kad prodiuseriai norėjo dramatiškos baladės, todėl jis ir Adele bandė „sukurti kažką, kas buvo tamsa ir pabaiga kaip laidotuvėse, ir vienu metu paversti tai į kažką, kas nebuvo pabaiga. Mirties ir atgimimo jausmas.“ Epworth peržiūrėjo pirmus trylika Džeimso Bondo filmų, ieškodamas dainų „muzikinio kodo“ („Manau, kad harmoninis kodas yra minorinė nota… Bondo dainos, jos turi plėtotę“), ir parašė tai, kas tapo instrumentine „Skyfall“ dalimi. Tada jis paskambino Adele ir jie nuvažiavo į studiją, kur per dešimt minučių Adele padainavo pirmojo posmelio eskizą ir priedainį.

Pagal natas, paskelbtas Musicnotes.com puslapyje, „Skyfall“ yra parašyta įprastame metre, C moll tonacijoje, tempas – 76 taktai per minutę. Pirmus šešis taktus akordai eina c – A – f7, po to c/D – Gsus4 – G. Adelės balzo diapazonas varijuoja nuo G3 iki C5.

 Apdovanojimai 
 Grupė Kategorija Rezultatas 85-ieji Oskaro apdovanojimai Geriausia Originali daina  2013 m. BRIT apdovanojimai Metų britiškas singlas  18-ieji Kritikų balso apdovanojimai Geriausia daina  70- ieji Auksinio gaublio apdovanojimai Geriausia originali daina  Hiustono filmų kritikų bendruomenė Geriausia originali daina  Las Vegaso filmų kritikų bendruomenė Geriausia daina  Finikso filmų kritikų bendruomenė Geriausia originali daina  2012 m. Satelito apdovanojimai  Geriausia originali daina 

 Dainos versijos 
 Skaitmeninis parsisiuntimas/JAV CD singlas
 „Skyfall“ – 4:46

 CD/ 7" vinilinė plokštelė
 „Skyfall“ – 4:48
 „Skyfall“ (instrumentinė) – 4:45

 Darbuotojai ir kreditavimas 
Įrašymas
 Įrašyta Abbey Road Studios, Londone, Anglijoje, 2012 m. gegužės ir rugpjūčio mėn.

Personalas

 Adele Adkins – dainos autorė, vokalas
 Paul Epworth – dainos autorius, prodiuseris, mušamieji, choro sustatymas, orkestro sustatymas
 Pete Hutchington – prodiuserio asistentas
 Joe Hartwell Jones – prodiuserio asistentas
 Matt Wiggins – inžinierius
 Simon Rhodes – orkestro įrašas
 Tom Elmhirst – garso operatorius
 Tom Coyne – pagrindinis inžinierius
 James Reid – gitara

 Leo Taylor – būgnai
 Nikolai Torp Larsen – pianinas
 Tom Herbert – bosinė gitara
 Metro Voices – choras
 Jenny O’Grady – choro vadovas
 J. A. C. Redford – orkestro sustatymas, dirigentas
 Isobel Griffiths – orkestro rangovė
 Charlotte Matthews – orkestro rangovės asistentas
 Thomas Bowes – orkestro lyderis

Kategorija:2012 singlai
Kategorija:Adele